Xi Jinping

Si Xi Jinping (; binibigkas , ipinanganak noong ika-15 Hunyo 1953) ay ang kasalukuyang Pangulo ng Republikang Bayan ng Tsina.

Sa ilalim ng pamumuno ni Xi Jinping, unti-unting naging kontrobersyal ang bansang Tsina lalo na sa usaping pandaigdigan. Ilan dito ay ang pag-angkin ng kahigpunlian o soberanya sa Dagat Timog Tsina pati na rin ang "One Belt, One Road" initiative kung saan nakipag-ugnayan ang bansang Tsina sa mga bansang nasa Asya gayundin sa mga bansang Europeo. Ang ilan ay pinuri ang proyektong ito at ang ilan ay binigyan ito ng pagtuligsa.

Dahil sa tagumpay ng kanyang paglalaban sa katiwalian noong unang termino, ipinagpatuloy pa niya ito at sa katapusan ng 2017, mahigit isang milyon ang mga pinarusahang nanunungkulan dahil sa umano'y katiwalian.

Pakikipagugnayan sa Pilipinas

Pangangasiwang Duterte
Noong Oktubre 2016, ipinahayag ni dating Pangulong Rodrigo Duterte ang balak niyang humiwalay sa pagkakaroon ng pakikipagugnayan sa Estados Unidos. Dahil dito, sa ilalim ng kanyang pangangasiwa, naging malapit ang bansang Pilipinas sa Tsina. Noong Abril 2022, sa isang virtual meeting summit, sinabi ni Duterte na naging maganda ang pakikipagkaibigan niya kay Xi Jinping at isinaad sa isang pampangulong pagpapahayag na ipapangako ng dalawang bansa ang katatagán sa Dagat Timog Tsina gayundin sa pagkakaroon ng kapayapaan sa rehiyon.

Pangangasiwang Marcos, Jr.
Noong Nobyembre 2022, nagkakitaan ang dalawang pangulo ng bansa sa Bangkok, Thailand. Ayon kay Pangulong Marcos, Jr., gusto ni Xi Jinping na magkaroon ng panibagong kabanata ang relasyon ng dalawang bansa at panatilihin ang kapayapaan sa rehiyon.

Mga sanggunian

Mga kawing na panlabas

Mga pangulo
Mga politiko mula sa Tsina